**REPUBLIKA HRVATSKA**

**OSNOVNA ŠKOLA «IVAN KOZARAC»**

**N I J E M C I**

KLASA: 008-02/12-01/03

URBROJ: 2188-31-01-12-1

Nijemci, 13. veljače 2012.

Temeljem članka 4. stavka 3. Zakona o pravu na pristup informacijama („Narodne novine”broj: 172/03., 144/10. i 77/11.) ravnateljica Osnovne škole “Ivan Kozarac”, Nijemci donosi

**O D L U K U**

**o ustrojavanju Kataloga informacija**

Članak 1.

Ovom se Odlukom ustrojava katalog informacija koje posjeduje kojima raspolaže ili koje nadzire Osnovna škola  “Ivan Kozarac”, Nijemci a u cilju ostvarivanja prava na pristup informacijama sukladno Zakonu o pravu na pristup informacijama.

Članak 2.

Katalog informacija sadrži sistematizirani pregled informacija s opisom sadržaja, namjenom, načinom davanja i vremenom ostvarivanja prava na pristup informacijama iz djelokruga rada Osnovne škole “Ivan Kozarac”,  Nijemci.

Članak 3.

Katalog informacija vodi se u elekroničkom obliku i javno je dostupan na internetskoj stranici Osnovne škole“Ivan Kozarac”, Nijemci (http://os-ikozarac-nijemci.skole.hr ).

Članak 4.

Korisnik prava na informaciju ostvaruje svoje pravo na pristup informaciji podnošenjem usmenog ili pisanog zahtjeva Školi.  
Pisani zahtjev  podnosi se na obrascu  Zahtjev za pristup informacijama;

-         putem poštanske pošiljke na adresu škole: Osnovna škola  “Ivan Kozarac” , 32245 Nijemci, Zrinska 8

-         putem elektroničke pošte na adresu: [osnovna.skola.ljudevita.gaja@os.t-com.hr](mailto:osnovna.skola.ljudevita.gaja@os.t-com.hr)[os-nijemci-001@skole.htnet.hr](mailto:os-nijemci-001@skole.htnet.hr)

-         putem telefaxa broj: 032/280-996

Usmeni zahtjevi podnose se neposredno službeniku za informiranje u tajništvu škole, radnim danom od  10,00 do 13,00 sati ili na telefon 032/280-995.

Članak 5.

Škola ima pravo na naknadu stvarnih materijalnih troškova od korisnika koji nastaju pružanjem informacije kao i na naknadu troškova dostave tražene informacije prema članku 19. stavak 3. Zakona o pravu na pristup informacijama.

Članak 6.

Naknada iz članka 5. ove Odluke uplaćuje se na žiro-račun škole  broj  2340009-1100172922.

Članak 7.

Ova Odluka stupa na snagu danom donošenja.

 Ravnateljica  
Tatjana Knežević, prof.